NaiveNeuron/SloPal huggingface dataset:
Blanár, Juraj, podpredseda NR SR (2022-11-08):
Prezentujme sa a hlasujme. (Hlasovanie.) Prítomných 130 poslancov, za hlasovalo 96, proti nebol žiaden, zdržali sa 31 a hlasovali všetci. Konštatujem, že sme schválili vládny návrh novely zákona č. 597/2003 Z. z. o financovaní základných škôl, stredných škôl a školských zariadení. Ďakujem pánovi spravodajcovi a budeme pokračovať hlasovaním o návrhu uznesenia týkajúceho sa neospravedlniteľných útokov armády Ruskej federácie na civilné ciele v Ukrajine (tlač 1280). Poprosím pána poslanca Jána Benčíka, spravodajcu z výboru pre obranu a bezpečnosť, aby hlasovanie uviedol. Nech sa páči. (Hlasovanie o návrhu poslankyne Národnej rady Slovenskej republiky Anny Zemanovej na prijatie uznesenia Národnej rady Slovenskej republiky týkajúceho sa neospravedlniteľných útokov armády Ruskej federácie na civilné ciele v Ukrajine , tlač 1280.)
Bagačka, Michal, poslanec NR SR (2015-06-17):
Pán predseda, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom, ústavnoprávnemu výboru a výboru Národnej rady pre hospodárske záležitosti; ďalej aby za gestorský výbor určila hlasovaním výbor Národnej rady pre hospodárske záležitosti a aby určené výbory návrh zákona prerokovali do 10. septembra 2015 a v gestorskom výbore do 11. septembra 2015.
Beblavý, Miroslav, poslanec NR SR (2016-04-27):
Ďakujem pekne. Dovoľte mi možno doplniť ešte to, čo povedal aj pán poslanec Baránik. No ja som vychádzal zo správ, ktoré sa pred niekoľkými týždňami objavili v médiách, teda vo všetkých, podľa ktorých vyšetrovateľ Národnej kriminálnej agentúry ukončil vyšetrovanie nástenkového tendra a navrhol teda už nielen obviniť, ale obžalovať priamo dvoch bývalých ministrov. Čo, pokiaľ viem, ak nepočítame chudákov exministrov Szigetiho a Mikloša, ktorí majú byť zavretí za lykožrúta, tak toto je naozaj prvýkrát, čo niekto navrhuje reálne obžalovať bývalých členov vlády. A v tej súvislosti naozaj mať ministerstvo bez zodpovednosti, ministerstvo s imunitou, ministerstvo, kde vy nič nepodpisujete, ale o všetkom rozhodujete, je úžasná vec. Naposledy to tu mal pán Majský. Ak si pamätáte, on mal svoje podnikanie zorganizované tak, že on nebol štatutárom ničoho v tých svojich firmách, aj sa tým verejne chválil, a štatutármi boli iní. A on tým pádom si myslel, že je nezavriteľný a nepostihnuteľný. Bohužiaľ, potom ho odpočúvali a vďaka tým odpočúvaniam teda mu dokázali, že je zodpovedný za vykradnutie a krach Horizontu, takže ho nakoniec predsa len zavreli. Keďže to sa v prípadoch aj ministrov tejto vlády nestane, tak ten predpoklad ministerstva s imunitou a bez zodpovednosti je podľa mňa, sa plne naplní. A odpovedá to aj na otázku, ktorú včera položil jeden komentátor, kde sa pýtal, že ktorý dobrák poradil Pellegrinimu, aby zobral tieto kompetencie, keď ide o dva najväčšie prúsery tejto aj každej vlády, a naozaj ak, buď skončí s hanbou, ak nie vo väzení? No tak odpoveď je, že s hanbou možno skončí, ale vo väzení určite nie.
Goga, Pavol, poslanec NR SR (2017-11-30):
Ďakujem za slovo. Vážený pán predsedajúci, v rozprave vystúpil jeden poslanec, pochválil uvedený návrh zákona. Prosím, pán predseda, dajte hlasovať o tom, že Národná rada Slovenskej republiky sa rozhodla prerokovať návrh zákona v druhom čítaní.
Zemanová, Anna, poslankyňa NR SR (2021-09-24):
Áno, ďakujem pekne. Aj na legislatívnej rady vlády sme diskutovali práve o tomto ustanovení. Je tam celkom úmyselne zavedené, i keď po prijatí zákona, keď zákon ukladá nejakú povinnosť, tak v podstate už si ten iný subjekt nemôže uplatňovať takúto výhradu, ale keďže v praxi je to tak, že už aj dnes si niektorí dovolia uplatňovať, že to je ich know-how. Kvalita vody, ktorú dostáva od štátu na úpravu, tak je to tam zámerne explicitne zduplikované, aby vlastne nedochádzalo k takýmto špekuláciám.
B. Bugár, podpredseda NR SR: (2003-11-11):
Prosím teraz poverenú členku výboru pre pôdohospodárstvo pani poslankyňu Jarmilu Tkáčovú, aby ako spravodajkyňa informovala Národnú radu o prerokovaní týchto dvoch správ vo výboroch. Nech sa páči.
Mazurek, Milan, poslanec NR SR (2021-06-24):
Ďakujem pekne za slovo. Pán poslanec Kremský, vy ste začali svoj príhovor tým, že by sme tu nemali šíriť nejaké polopravdy, alebo s vaším presvedčením, že to, čo sa tu hovorí zo strany opozície, sú akési polopravdy, ale práve vy ste boli ten, kto tu polopravdy šíril, pretože ste povedali, že štát by podľa vás nemal mať úradníkov, ktorí rozhodujú neodborne, rozhodujú možno skorumpovane a rozhodujú v rozpore s právnymi predpismi, pretože to by podľa vás znamenalo anarchiu. Ja vám poviem jedno meno takého veľmi obľúbeného štátneho úradníka práve v hnutí OĽANO a to je pán Ján Mikas, ktorý opakovane rozhodoval v rozpore s právnymi normami, upozorňoval ho na to jeden generálny prokurátor, následne druhý, nový generálny prokurátor zvolený aj vašimi hlasmi a toto z nejakého dôvodu opomínate. Takže ak dnes žiadate Národnú radu, aby práve vám dala tú kompetenciu, že vy ste tí odborne zdatní, tí čestní, spravodliví a poctiví, ktorí vyberiete len tých najlepších čestných úradníkov, ktorí už budú vždy rozhodovať len odborne a zdatne v súlade s právnymi predpismi, tak prepáčte, ale potom, čo ste tu rok obhajovali Mikasove rozhodnutia, nezákonné rozhodnutia, protiústavné rozhodnutia, je úplne normálne a legitímne, že opozícia vám nechce dať takúto nepríčetnú právomoc, aby ste všetkých týchto ľudí mohli podľa vlastnej vôle vymeniť. A tým, že ste argumentovali jedným príbehom možno nejakého neodborného alebo skorumpovaného, podplateného úradníka z Popradu, aby ste dokázali potrebu prijatia plošnej novelizácie, ktorá vám dá, znovu opakujem, do rúk neprimeranú moc, aby ste si mohli štátnu správu nastavovať úplne podľa vlastných predstáv, to predsa nie je žiaden argument. Jeden príbeh predsa nestačí na celý štát, pán Kremský.
Žiga, Peter, podpredseda NR SR (2023-12-07):
Ďakujem pekne, pán spravodajca, zaujmite miesto pre vás určené. Otváram všeobecnú rozpravu. Do rozpravy som dostal dve prihlášky za kluby a to je všetko. Ako prvý vystúpi pán poslanec Viskupič za klub SaS. Nech sa páči, pán poslanec.
Brisudová, Martina, poslankyňa NR SR (2022-11-30):
Pán predseda, dajte hlasovať o návrhu zákona ako o celku s odporúčaním gestorského výboru schváliť.
P. Paška, predseda NR SR: (2008-02-13):
Konštatujem, že Národná rada na návrh vlády vyslovila súhlas s prerokovaním tohto vládneho návrhu zákona v skrátenom legislatívnom konaní. Pani poslankyňa Laššáková.
Ďuriš Nicholsonová, Lucia, podpredsedníčka NR SR (2018-06-18):
Vyhlasujem teraz možnosť prihlásiť sa do rozpravy k tomuto bodu ústne. Končím možnosť prihlásiť sa do rozpravy. Prihlásili sa pani poslankyňa Grausová, pán poslanec Mizík a pán poslanec Budaj. Pani poslankyňa Grausová.
Zmajkovičová, Renáta, podpredsedníčka NR SR (2013-10-17):
Pán poslanec Petráš.
Danko, Andrej, predseda NR SR (2016-09-13):
... pokračovať, pán poslanec.
M. Damborská, poslankyňa: (2007-02-01):
„Pred niekoľkými dňami naša verejnosť so smútkom sledovala tragické následky agresivity školákov. Smrť malého Jakubka má na svedomí okrem nedôsledného prístupu zdravotníkov i stupňujúca sa atmosféra násilia, agresie a šikanovania detí na našich školách. Podľa odhadov sa takmer každé druhé dieťa stáva obeťou šikanovania, agresie zo strany spolužiakov. Príčin je viac. Od mikrosociálnych až po makrosociálne vplyvy, t. j. od výchovných, osobnostných vplyvov cez vplyv školy, až po makrosociálne príčiny, teda širšie kultúrne a masmediálne činitele. V tejto súvislosti by si svoj podiel spoluzodpovednosti za modely správania, vyjadrovania mali uvedomiť aj naše médiá. Učitelia, odborná, ale i vnímavá laická verejnosť už dlhší čas upozorňujú na negatívne mediálne javy. Na niektoré deti pôsobia ako priamy model napodobňovania, u iných spôsobujú zvyšovanie tolerancie na agresiu, návyk na agresivitu, postupné otupovanie citlivosti na tieto prejavy. Masmédiá, televízia, požičovne videokaziet, rôzne počítačové hry by mali mať v zornom uhle kladný vplyv na detského adresáta. Predajom počítačových hier s obmedzením na vek sa zaoberala aj Európska únia. Aj samotný pápež Benedikt XVI. v snahe odradiť deti od bojových hier podporil kampaň pod názvom Zmeňte hru. Potrebe minimalizácie šikanovania na školách sa venovali aj deti z Bratislavského detského parlamentu, ktorý mal prednedávnom svoje zasadnutie na pôde Národnej rady Slovenskej republiky. Tlmočím aj ich posolstvo, aby škola bola priestorom pre humánne vzťahy, aby bola pre ne bezpečná bez agresie, bez bitky, znevažovania a šikanovania. Interpelujem vás, vážený pán Mikolaj, minister školstva, aké opatrenia prijmete na minimalizáciu prejavov šikanovania na školách z hľadiska potreby humanizácie škôl.“ „Vážený pán Maďarič, minister kultúry, interpelujem vás, aké opatrenia budú prijaté, aby naše médiá, televízia, ale i videopožičovne podporovali výchovné ciele rodičov a učiteľov, aby mediálna ponuka nekrížila výchovné zámery, ale podporila adekvátnu hodnotovú orientáciu, aby prispela k zvyšovaniu kultúrnosti.“ Ďakujem.
Hus, Igor, poslanec NR SR (2022-03-17):
Vážený pán predseda, v rozprave vystúpil pán poslanec Kotleba, ktorý podal návrh, aby sa podľa § 83 ods. 1 vrátil návrh zákona na dopracovanie predkladateľovi. Dajte, prosím, o tomto návrhu hlasovať.
Sulík, Richard, predseda NR SR (2010-11-03):
Ďakujem vám. Traja poslanci sa prihlásili s faktickými poznámkami. Uzatváram možnosť faktických poznámok. Nech sa páči, pani Vaľová.
Dostál, Ondrej, poslanec NR SR (2019-05-10):
Pán predsedajúci, dajte, prosím, hlasovať o zákone ako celku.
Stanko, Július, poslanec NR SR (2011-11-30):
Vážené panie poslankyne, vážení páni poslanci, výbor ma určil za spravodajcu k vládnemu návrhu zákona, ktorým sa mení zákon o organizácii miestnej štátnej správy. Uvedený návrh spĺňa po formálno-právnej stránke všetky náležitosti uvedené v § 67 a 68 zákona č. 350/96. Odporúčam, aby sa Národná rada uzniesla, že uvedený návrh zákona prerokuje v druhom čítaní. Navrhujem, aby vládny návrh zákona prerokovali výbory: ústavnoprávny výbor, výbor pre financie a rozpočet, výbor pre hospodárstvo, výstavbu a dopravu, výbor pre pôdohospodárstvo a životné prostredie, výbor pre verejnú správu a regionálny rozvoj a výbor pre obranu a bezpečnosť. Za gestorský výbor navrhujem výbor pre obranu a bezpečnosť a odporúčam, aby výbory prerokovali návrh zákona v lehote do tridsať dní a gestorský do tridsaťdva dní.
Bugár, Béla, podpredseda NR SR (2017-09-12):
Áno, to znamená, že to je návrh skupiny poslancov na doplnenie Zákonníka práce a tak isto zákona, ktorým sa mení zákon o dani z príjmov, tlač 679. To je ono. Je všeobecný, síce nemusí byť ani všeobecný súhlas, len berieme to na vedomie. Posúvame to na ďalšiu schôdzu. Ďakujem pekne. Vyhlasujem trojminútovú prestávku a potom budeme pokračovať v prerušenom rokovaní, kde ešte písomne je prihlásený pán poslanec Dostál a potom sa otvorí možnosť sa ústne prihlásiť. (Krátka prestávka.) (Po prestávke.)
Sulík, Richard, predseda NR SR (2010-11-30):
Ďakujem. V rozprave vystúpi pán poslanec Abrhan.
Danko, Andrej, predseda NR SR (2019-10-28):
Prosím, prezentujme sa a hlasujeme. (Hlasovanie.) Prítomných 121 poslancov, za 13, proti 12, zdržalo sa 77, nehlasovalo 19. Konštatujem, že sme sa uzniesli, že nebudeme pokračovať v rokovaní o návrhu zákona. Skôr než pristúpime k druhému hlasovaniu, ešte krátku informáciu. Chcem vás ubezpečiť, že pani ministerka zaslala opätovne aj písomne, pani ministerka Kalavská, návrh na presunutie troch bodov a poprosím, aby sme zachovali dôstojnosť v Národnej rade a nešírili zmätočné informácie, pani poslankyňa Cigániková. (Reakcie z pléna.) Teraz prosím povereného člena ústavnoprávneho výboru poslanca Jána Marosza, aby uviedol hlasovanie o bode 95 schváleného programu, ktorým je prvé čítanie o návrhu poslancov Kotlebu, Schlosára, Drobného a Krupu na vydanie zákona, ktorým sa mení a dopĺňa Trestný poriadok (tlač 1681). (Hlasovanie o návrhu poslancov Národnej rady Slovenskej republiky Mariana Kotlebu, Rastislava Schlosára, Stanislava Drobného a Petra Krupu na vydanie zákona, ktorým sa mení a dopĺňa zákon č. 301/2005 Z. z. Trestný poriadok v znení neskorších predpisov , tlač 1681.)
Šefčík, Marek, poslanec NR SR (2021-06-22):
Ďakujem za slovo. Pán Kuffa, ste hovorili o odpustení, ja som takisto za odpustenie. Ale nie je možné, aby požívali benefity tí, ktorí zámerne škodili nevinným ľuďom. Tu nejde o krvavé oči, ale aspoň o symbolickú nápravu krivdy. Pred 30 rokmi, alebo pred vyše 30 rokmi bola Nežná revolúcia. Mnohí z tých, ktorí pred ňou škodili, ostali na vysokých postoch. Nič sa im nestalo. Ťažili z minulého režimu, prezliekli kabát a fungovali ďalej. A keď sa rozprávate s ľuďmi, aj s tými, ktorí boli tribúnmi novembra, tak hovoria s odstupom času, že my... že si myslia, že práve toto je najväčšia chyba, ktorá sa vtedy stala, a nevysporiadali sme sa s ňou doteraz. Pán Kuffa, ešte jedna taká poznámka. Všimnite si, kto je tu v pléne, keď sa prejednáva tento zákon. Z opozičných kolegov si váš príhovor neprišiel vypočuť nikto. Nikto tu nie je. Sme tu len opoziční poslanci. Či, pardon, koaliční poslanci. Ostatní vaši kolegovia odišli. Blaha si povedal svoje a odišiel. Jeho nezaujíma diskusia. On si spraví nejaké videjko, jeho nezaujíma, ako to dopadne, on len potrebuje sa viezť na nejakej vlne. My reálne chceme meniť veci, a keď sa stali v minulosti krivdy a sú nenapravené, tak ich chceme, aj keď symbolicky, ale napraviť. Na to sme sem prišli. Možno po 30 rokoch, možno neskoro, ale predsa. (Potlesk.)
Danko, Andrej, predseda NR SR (2019-09-13):
Prosím, prezentujme sa a hlasujeme. (Hlasovanie.) Prítomných 136, za 99, proti 17, zdržalo sa 16, nehlasovali 4. Konštatujem, že sme procedurálny návrh Dušana Tittela, poslanca Dušana Tittela schválili. Druhý, pán poslanec Puci.
P. Paška, predseda NR SR: (2007-11-27):
Spravodajcom je pán poslanec Hradecký, poprosím ho, aby nás informoval o prerokovaní vo výboroch.
P. Hrušovský, predseda NR SR: (2003-02-26):
Chcem vás informovať, že o ospravedlnenie svojej neúčasti na dnešnom rokovacom dni požiadali písomne pani poslankyňa Antošová, Zmajkovičová, pán poslanec Pavol Paška. Ďalej vás chcem informovať, že po rokovaní s ústredným riaditeľom Slovenskej televízie vám oznamujem, že ústredný riaditeľ vzhľadom na programové, vysielacie a finančné možnosti Slovenskej televízie využil svoje právo a rozhodol, že odvysiela záznam z rokovania, resp. z rozpravy k bodu 22, ktorým je vládny návrh zákona, ktorým sa mení a dopĺňa zákon č. 277/1994 Z. z. o zdravotnej starostlivosti, a chcem vás ďalej informovať, že v priebehu krátkeho času som požiadal o stretnutie pána ústredného riaditeľa s vedením Národnej rady a so zástupcami jednotlivých poslaneckých klubov. Pán poslanec Jarjabek.
Bugár, Béla, podpredseda NR SR (2019-06-25):
Nech sa páči, prezentujme sa a hlasujme. (Hlasovanie.) Prítomných 141, za 115, zdržalo sa 20 poslancov, 6 nehlasovali. Konštatujem, že návrh sme schválili. Nech sa páči.
P. Paška, predseda NR SR: (2010-02-09):
(Hlasovanie.) 137 prítomných, 56 za, 48 proti, 32 sa zdržalo, 1 nehlasoval. Nebudeme o tomto návrhu rokovať v druhom čítaní. Kolegyne, kolegovia, odhlasovali sme všetky prerokované body a budeme pokračovať v rokovaní prvým čítaním v skrátenom legislatívnom konaní o vládnom návrhu zákona č. 24/2006 Z. z. o  posudzovaní vplyvov na životné prostredie a o zmene a doplnení niektorých zákonov v znení neskorších predpisov a o zmene a doplnení niektorých zákonov . Je to tlač 1492. Poprosím pána ministra Medveďa, aby vládny návrh zákona uviedol.
Valocký, Jozef, poslanec NR SR (2019-10-16):
Vážený pán predsedajúci, v rozprave k návrhu zákona vystúpil pán poslanec Zelník a podal dva pozmeňujúce návrhy. Aby sme mohli hlasovať o pozmeňujúcich návrhoch predložených včera v rozprave, dajte, prosím, hlasovať o skrátení lehoty v zmysle § 83 ods. 4 zákona o rokovacom poriadku.
P. Pelegrini, poslanec: (2008-05-14):
Návrh zákona bol doručený poslancom v zákonom ustanovenej 15-dňovej lehote pred schôdzou Národnej rady Slovenskej republiky, na ktorej sa uskutočňuje jeho prvé čítanie. Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky č. 620 z 25. apríla 2008 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali nasledovné výbory: ústavnoprávny výbor, výbor pre hospodársku politiku, výbor pre pôdohospodárstvo, životné prostredie a ochranu prírody, výbor pre verejnú správu a regionálny rozvoj a výbor pre vzdelanie, mládež, vedu a šport. Za gestorský výbor navrhujem Výbor Národnej rady Slovenskej republiky pre hospodársku politiku. Odporúčam, aby výbory predmetný návrh zákona prerokovali v druhom čítaní vo výboroch do 16. júna 2008 a v gestorskom výbore do 17. júna 2008. Pán predsedajúci, prosím, otvorte všeobecnú rozpravu.
Bugár, Béla, podpredseda NR SR (2019-10-24):
Ďakujem. Teraz dávam slovo spravodajcovi z navrhnutého gestorského výboru pre vzdelávanie, vedu, mládež a šport pánovi poslancovi Poliačikovi, nech sa páči.
Sulanová, Magdaléna, poslankyňa NR SR (2021-01-29):
Ďakujem za slovo, pán predsedajúci. Pani kolegynka, ja taktiež musím konštatovať, že tento problém, ktorý je v rozdrobenosti a v nájme pôdy, ten stav, aký je v súčasnosti, je katastrofálny. A ja hneď nadviažem, ja som jedna z vlastníčok, ktorá 30 rokov tento stav, čo sa konkrétne voči mne deje, považujem za nehorázny, absolútne nedôstojný a jednoducho nedôstojný právneho štátu. Ja som pred 30 rokmi zdedila nejakú pôdu, áno. Tam tie, ja nepoznám tie parcely a tak ďalej, ale 30 rokov si svojvoľne túto pôdu užíva súkromná firma, ktorá sa ešte nazýva honosne FirstFarms, a táto firma napriek tomu, že ja som tam bola, že som deklarovala, naposledy som im v dvetisícosemnástom na ich návrh zmluvy napísala, že nechcem tú pôdu prenajať im a nikdy ani v budúcnosti. Napriek tomu tento rok som, teda dvetisícdvadsiaty som ani nedostala návrh, ďalej to užívajú už absolútne bez právneho nároku aj teda podľa tej teda v súčasnosti ešte platnej právnej úpravy, kde ešte takto to robia, jak ste spomínali. Ale čo je ešte na tom najhoršie, teraz som dostala šek, lebo doteraz mi ani za ten nájom neplatili vôbec nič. Dostala som 1,80 eura za 30 rokov nájmu pôdy! Takže ja vám hovorím ten stav. Ja som bola na ministerstve poľnohospodárstva, riešila som to s predsedom, takže ja vítam, aby som, lebo už nemám veľa... ja vítam túto iniciatívu, ale hovorím, že je ešte slabá. Ja by som poprosila, aby tam boli sankcie pre takéto, oni to jednoducho nerešpektujú. Vy, ten zákon bude platiť a oni ho... (Prerušenie vystúpenia časomerom.)
V. Veteška, podpredseda NR SR: (2007-05-17):
(Hlasovanie.) Prítomných 138, za 123, proti 0, zdržalo sa 7, nehlasovalo 8. Konštatujem, že Národná rada schválila uznesenie k správe o výsledkoch kontrolnej činnosti Najvyššieho kontrolného úradu Slovenskej republiky za rok 2006. Teraz pristúpime k opakovanej voľbe člena Rady Slovenskej televízie , tlač 260. Do opakovanej voľby postupujú dvaja kandidáti s najvyšším počtom hlasov. Sú to Peter Kubica a Miriam Letašiová. Alternatívu za je možné na hlasovacom lístku označiť len u jedného kandidáta. Prosím všetkých overovateľov, aby sa ujali svojej funkcie a dohliadli na priebeh voľby. Súčasne ich prosím, aby hlasovali ako prví. Pristúpime k tajnému hlasovaniu. Prosím ešte mikrofón, keby ste zapli pre pána poslanca Novotného.
Novotný, Viliam, poslanec NR SR (2014-05-13):
Ja kvitujem spravodlivé rozhorčenie môjho kolegu pána poslanca Fecka aj jeho snahu chrániť slovenskú zem, aby som to povedal veľmi jednoducho. Ale rád by som povedal, že trošku došlo k nejakým nedorozumeniam z jeho strany, keď hovorí o tom, že štát je pôda a nič iné, len tá pôda, lebo to je vlastne štát, pôda a ľudia, tak myslím, že odborníci na teóriu práva a štátu by boli veľmi prekvapení pri takejto definícii. Musím povedať, že pôda z pohľadu ekonomiky, z pohľadu ekonómie, teórie ekonómie je výrobný prostriedok. Volajme ho výrobným prostriedkom, nedávajme mu tieto emotívne nástroje a ide o to, že vlastník výrobného prostriedku s ním môže naložiť, ako uzná za vhodné. Samozrejme, podrobnosti musí upraviť zákon. Tento zákon je ale o tom, že výrazným spôsobom komplikuje vlastníkovi výrobného prostriedku narábanie s týmto výrobným prostriedkom a výrazným spôsobom zvýhodňuje nájomcu. My máme na Slovensku obrovské farmy, pán poslanec Mikuš hovoril o 550-hektárovom priemere, ale mňa trápi niečo iné a to by nás malo spolu trápiť. To, že prídete do obce a tam sedí obrovské množstvo mladých ľudí v gumákoch a v montérkách a nemá do čoho pichnúť, lebo nemá prácu. Ale niekto pôdu dookola dediny najíma a rastie tam trávny porast. Mňa toto trápi. Skúste podnikať na pôde! Predstavte si, že štyria-piati mladí ľudia si povedia, že zoberú úver z banky v obci, prenajmú si pôdu alebo si kúpia pôdu a začnú podnikať. Dnes je nastavená legislatíva tak, že skoro sa to nedá urobiť, lebo je nastavená v prospech veľkých nájomcov. Mňa toto viacej trápi. Ako s tým výrobným prostriedkom narábame na Slovensku. A narábame s ním zle.
Laurenčík, Milan, podpredseda NR SR (2022-05-04):
Ďakujem. Prosím, zaujmite miesto pre spravodajcu. Ja teraz otváram rozpravu. Do rozpravy som dostal písomnú prihlášku. Opäť sa prihlásil Stanislav Mizík, ktorý je teraz zároveň aj ospravedlnený a nemôže vystúpiť v rozprave. Preto sa pýtam, či sa hlási do rozpravy niekto ústne. Končím možnosť prihlásiť sa do rozpravy. Do rozpravy sa prihlásil pán poslanec Miroslav Suja. Nech sa páči, máte slovo.
R. Madej, poslanec: (2008-05-15):
Pán predseda, prosím, dajte hlasovať o bodoch 1 až 8 uvedených v spoločnej správe s odporúčaním gestorského výboru schváliť.
Figeľ, Ján, podpredseda NR SR (2013-03-12):
S ďalšou faktickou poznámkou Martin Poliačik.
Laurenčík, Milan, podpredseda NR SR (2021-11-11):
Páni poslanci, verím, že ste sa už občerstvili, takže vás žiadam, aby ste si nasadili respirátory. Respirátor je takéto niečo. (Predsedajúci rukou ukazuje na svoj nasadený respirátor.) Volá sa to respirátor a musí to spĺňať normu FFP2.
Paška, Pavol, predseda NR SR (2013-06-26):
Pán poslanec Sulík do rozpravy.
Blaha, Ľuboš, podpredseda NR SR (2024-01-23):
Pani poslankyňa Andrea Turčanová.
Figeľ, Ján, podpredseda NR SR (2015-03-20):
Ďakujem pekne. Teraz dávam slovo spravodajkyni, ktorú určil navrhnutý gestorský ústavnoprávny výbor parlamentu, pani poslankyni Jane Kiššovej, aby predniesla stanovisko spravodajcu. Nech sa páči.
P. Minárik, poslanec: (2006-12-13):
Vážená pani predsedajúca, zabezpečte, aby predkladatelia boli v čase takto vážnom, keď takéto veľké pozmeňujúce návrhy predkladajú, prítomní.
Blanár, Juraj, podpredseda NR SR (2020-12-08):
Ďakujem veľmi pekne, pán minister. A teraz poprosím spoločného spravodajcu pána poslanca Ľuboša Krajčíra, aby predniesol správu výboru. Nech sa páči, máte slovo.
Martvoň, Anton, poslanec NR SR (2012-06-21):
Ja iba toľko, že ďakujem za vyčerpávajúcu odpoveď.
Grendel, Gábor, podpredseda NR SR (2020-04-07):
Pán poslanec Mizík.
Mikulec, Roman, poslanec NR SR (2023-11-15):
Ďakujem pekne za slovo. Ľubo, ty si spomenul to dnešné vyjadrenie o tom, že tie nahrávky, ktoré boli používané pomaly 2,5 roka na tlačových konferenciách, boli zmanipulované, teraz si to už nikto nevymýšľa, teda alebo nemôže nikto tvrdiť, že si to niekto vymýšľa, lebo to povedal kriminalisticko-expertízny ústav, takže to je naozaj inštitúcia, ktorá, ktorú treba brať vážne. No a tie nahrávky, vieme veľmi dobre všetci, že boli manipulované, v mnohých prípadoch vieme konkrétne povedať a mohli by sme to tu citovať, ale ja verím, že k tomu ešte sa vrátime, takže áno, niekto by za to mal niesť zodpovednosť, kto tie nahrávky manipuloval a s tými nahrávkami sa snažil oklamať ľudí a to sa mu aj zjavne podarilo. Hovoril si aj o policajtoch a dnes bolo aj ďalšie závažné vyjadrenie a v tomto prípade nezávislého súdu, ktorý už druhýkrát rozhodol, že pán minister vnútra Šutaj Eštok porušuje zákon. A teraz zaujímavá fotečka, pán Šutaj Eštok v rozhovore s pánom premiérom. A ja by som vyzval pána premiéra, aby splnil svoj sľub a povedal, že keď jeho ministri budú čokoľvek konať v rozpore so zákonom, tak využije a urobí všetko pre to, aby ich z úradu vyhodil. Tak, pán Fico, urobte to a vyhoďte toho premotivovaného ministra vnútra, ktorý porušuje zákon, a toto hovoria súdy, aby zmizol z tej funkcie, lebo len škodí Policajnému zboru a celému ministerstvu vnútra. Spomenul si aj médiá, ktoré sa snažili opierať Pellegriniho v Perwolle, a myslíš tým, mal si na mysli tie médiá, ktoré chce Pellegrini zajtra vyhodiť z Národnej rady Slovenskej republiky? No tak nech sa páči, to je presne tá realita v podaní SMER-u a SMER-u 2, teda HLAS-u. Ďakujem. (Potlesk.)
F. Mikloško, poslanec: (2008-09-04):
Pán minister, čo s tým chcete robiť s takýmto vulgárnym slovníkom? Čo tu ešte hľadáte? Takéto slová váš predseda adresovával v prvej vláde, keď bol 1990 – 1992, môžem niekedy zodpovedať, čo pán Mečiar rozprával pánovi Kučerákovi a podobne, ak bude treba. Ale to si tu nedovoľujte, my sme tu na Slovensku v strednej Európe. My sme nie niekde v onom.
Čepček, Martin, poslanec NR SR (2021-11-09):
Ďakujem, pani kolegyňa. Toľko kriku kvôli jednému zákonu, ktorý v podstate nie je ani tak zákon na ochranu života, ako skôr zákon na pomoc ženám. Ja iba pripomeniem z histórie, že ten kto za to môže, že sa v podstate na svete zabíjajú deti, bolo to Rusko v roku 1920, keď sa zlegalizovali potraty a potom neskôr aj v ostatnej časti sveta. A ešte pár slov, už historici alebo historické osobnosti svetové reagovali na tému potratov. Napríklad taký americký prezident Ronald Reagan: Všimol som si, že každý, kto je za potraty, sa už narodil. Napríklad Hippokrates: Nijakej žene nepodám prostriedok na vyhnanie plodu. A napríklad taký Gándhí: Zdá sa mi jasné ako denné svetlo, že potraty budú raz považované za zločin. Takže toto je taká vsuvka do tohto celého, aby ste vedeli, že už v histórii sa touto témou zaoberali. A tie pohľady sú rôzne, ale toľko kriku kvôli takémuto zákonu. Ďakujem.
Hrnčiar, Andrej, podpredseda NR SR (2017-11-30):
Pán poslanec Sloboda.
M. Číž, podpredseda NR SR: (2007-03-22):
(Hlasovanie.) Prítomných 135 poslancov, za návrh 61 poslancov, proti návrhu 67 poslancov, zdržalo sa 7 poslancov. Tento návrh sme neschválili. Nech sa páči, pán spravodajca.
B. Bugár, podpredseda NR SR: (2004-05-26):
Pán poslanec Janiš, ešte raz sa hlásite do rozpravy? No, áno, pán poslanec, len jednu vec sa musíte naučiť. Môžete sa prihlásiť vtedy, keď končí, povedzme, posledný rečník, ktorý vystúpil s faktickou poznámkou. Ale keď už skončil, tak už ťažko, lebo dávam slovo inému a do toho času ste sa neprihlásili. Takže pána poslanca Janiša ešte dajte ako reakciu na faktickú poznámku a ústne sa prihlásil pán poslanec Bastrnák, Burian a pani poslankyňa Navrátilová. Končím možnosť sa prihlásiť ústne do rozpravy. Pán poslanec, Janiš dve minúty, môžete reagovať na faktickú poznámku. Prosím vás, zapnite pána poslanca Janiša.
Beluský, Martin, poslanec NR SR (2022-10-26):
Ja chcem ešte doplniť, lebo ani to nebolo, myslím, v tom prvom vystúpení, ani moje vystúpenie povedané, že ono to možno treba porovnať k výmene napríklad eura za dolár alebo za nejakú inú menu. Tam tiež nemusíte platiť nejaké dane, čiže nemá zmysel to robiť ani v prípade, že chcete vymeniť jednu krypto menu za druhú krypto menu a hlavne, keď to robíte s cieľom teda kopírovania nejakej trhovej kapitalizácie, kde vlastne chcete si tie peniaze zhodnocovať a nie robiť nejaké špekulácie. Takže keď sa na to pozriete z tohto pohľadu, tak to dáva zmysel a verím, že sa aj v koalícii nájde dostatočná podpora na to, aby sa to aspoň prerokovalo v druhom čítaní.
Dubačová, Viera, poslankyňa NR SR (2016-05-18):
Ďakujem. Dejiny a naša historická pamäť nesúvisí iba s faktami, ale aj s tým, čo si nesieme každý v sebe samotnom. Preto si Ústav pamäti národa nesmierne vážim a je nesmierne dôležitý práve pre budúcnosť. Historická pamäť národa, ja som presvedčená, že odkaz Jána Langoša „Národ, ktorý nepozná svoju históriu, je odsúdený si ju zopakovať“ dnes nás v týchto pohnutých časoch všetkých nenechá ľahostajných. A pevne verím, že aj naša vláda naozaj sa pokúsi zastabilizovať niečo tak dôležité, ako je Ústav pamäti národa. Ja verím, že bude pokračovať Ústav pamäti národa vo svojej činnosti s podporou všetkých ľudí, ktorí veria v lepšiu budúcnosť a ktorí sa nesmierne boja v to, že sa tu niektoré historické udalosti – či už z komunizmu, alebo z obdobia fašizmu – budú opakovať. Preto ďakujem veľmi pekne a vyzývam aj členov vlády a kompetentných. Ďakujem.
Madej, Róbert, poslanec NR SR (2012-07-26):
Ďakujem pekne, pani predsedajúca. Vážený pán predseda Národnej rady, vážené panie poslankyne, vážení páni poslanci, dovoľte mi, aby som predniesol spoločnú správu výborov Národnej rady o prerokovaní návrhu skupiny poslancov na vydanie ústavného zákona, ktorým sa mení Ústava Slovenskej republiky. Ústavnoprávny výbor Národnej rady ako gestorský výbor k návrhu skupiny poslancov na vydanie ústavného zákona, ktorým sa mení Ústava Slovenskej republiky prijal spoločnú správu výborov Národnej rady. Národná rada Slovenskej republiky uznesením z 28. júna 2012 pod č. 83 pridelila návrh poslancov Národnej rady Slovenskej republiky Pavla Pašku, Jany Laššákovej, Pavla Hrušovského, Jozefa Viskupiča, Lászlóa Solymosa, Ľudovíta Kaníka a Juraja Miškova na vydanie ústavného zákona, ktorým sa mení ústava, a pridelila to na prerokovanie týmto výborom: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre obranu a bezpečnosť. Poslanci Národnej rady Slovenskej republiky, ktorí nie sú členmi výborov, ktorým bol návrh ústavného zákona pridelený, neoznámili v určenej lehote gestorskému výboru žiadne stanovisko k predmetnému návrhu ústavného zákona. Návrh skupiny poslancov odporúčal schváliť Ústavnoprávny výbor Národnej rady svojím uznesením zo 17. júla 2012 pod č. 46. Výbor Národnej rady Slovenskej republiky pre obranu a bezpečnosť prerokoval návrh ústavného zákona 19. júla 2012. Neprijal uznesenie, nakoľko návrh uznesenia nezískal súhlas aspoň trojpätinovej väčšiny všetkých poslancov podľa čl. 84 ods. 4 Ústavy Slovenskej republiky a § 52 ods. 4 zákona o rokovacom poriadku. Uznesenia výborov Národnej rady Slovenskej republiky neobsahujú žiadne pozmeňujúce ani doplňujúce návrhy. Gestorský výbor na základe stanovísk výborov k návrhu skupiny poslancov na vydanie ústavného zákona, ktorým sa mení Ústava Slovenskej republiky, uvedených pod bodom III tejto správy a stanovísk poslancov gestorského výboru vyjadrených v rozprave, podľa § 79 ods. 4 písm. f) rokovacieho poriadku Národnej rady Slovenskej republiky odporúča Národnej rade návrh skupiny poslancov na vydanie ústavného zákona, ktorým sa mení ústava, schváliť. Spoločná správa výborov Národnej rady Slovenskej republiky o prerokovaní návrhu poslancov Národnej rady Slovenskej republiky, ktorým sa mení Ústava Slovenskej republiky bola schválená uznesením Ústavnoprávneho výboru Národnej rady Slovenskej republiky z 24. júla 2012 pod č. 54. Týmto uznesením výbor zároveň poveril spravodajcu predložiť návrhy podľa § 81 ods. 2, § 83 ods. 4 a § 84 ods. 2, ako aj § 86 zákona o rokovacom poriadku Národnej rady Slovenskej republiky. Pani predsedajúca, skončil som, prosím, aby ste otvorili rozpravu.
P. Hrušovský, predseda NR SR: (2004-05-27):
Hlasujeme o námietke pána poslanca Vážneho. (Hlasovanie.) 124 prítomných, 70 za návrh, 14 proti, 38 sa zdržalo, 2 nehlasovali. Námietku pána poslanca Vážneho sme schválili. M. Demeterová, poslankyňa: To znamená, že budeme hlasovať o tom.
Senko, Ján, poslanec NR SR (2017-12-12):
Ďakujem za slovo. Vážený pán predsedajúci, dovoľte mi, prosím, ako určenému spravodajcovi výboru predniesť správu Výboru Národnej rady pre kultúru a média k návrhu na voľbu člena Rady pre vysielanie a retransmisiu. Predsedníčka Rady pre vysielanie a retransmisiu listom oznámila predsedovi Národnej rady, že dňom 13. decembra 2017 (rečníkovi zazvonil telefón), pardon, že dňom 13. decembra 2017 skončí funkčné obdobie pánovi Zoltánovi Pékovi. Predseda Národnej rady sa listom obrátil na predsedov všetkých poslaneckých klubov, profesijné a občianske združenia pôsobiace v oblasti kultúry, periodickej tlače a ostatných prostriedkov verejných informácií, aby v určenej lehote predložili výboru pre kultúru a médiá návrhy kandidátov na člena rady. Výbor dostal tieto návrhy kandidátov na doplnenie rady: pán Ing. Peter Alakša, Ing. Ľubomír Dubeň, JUDr. Ján Ikrényi a Mgr. Zoltán Pék. Predseda klubu poslancov Národnej rady Slovenskej republiky za Slovenskú národnú stranu pán Tibor Bernaťák oznámil predsedovi Národnej rady pánovi Andrejovi Dankovi, že berie späť kandidatúru pána JUDr. Jána Ikrényiho. Do voľby sú zaradení traja kandidáti. Výbor Národnej rady pre kultúru a médiá posúdil predložené návrhy kandidátov na voľbu člena Rady pre vysielanie a retransmisiu a konštatoval, že všetci kandidáti spĺňajú požadované náležitosti a predložené návrhy sú v súlade s kritériami uvedenými podľa § 7 zákona č. 308/2000 Z. z. o vysielaní a retransmisii. Výbor Národnej rady pre kultúru a médiá po zvážení týchto skutočností v prijatom uznesení č. 81 zo 14. novembra 2017 vyslovil súhlas s návrhom na voľbu člena Rady pre vysielanie a retransmisiu a odporúča Národnej rade, aby konštatovala, že dňom 13. decembra 2017 skončí funkčné obdobie pánovi Zoltánovi Pékovi, je potrebné zvoliť jedného člena rady, aby Rada pre vysielanie a retransmisiu mala deväť členov a zvolila jedného člena Rady pre vysielanie a retransmisiu na šesťročné funkčné obdobie od 14. decembra 2017, zároveň aby uskutočnila opakovanú voľbu v prípade, že nebude zvolený jeden člen z navrhovaných kandidátov. Do opakovanej voľby postupujú dvaja kandidáti, ktorí získali najvyšší počet hlasov. Pri rovnosti počtu hlasov postupujú všetci kandidáti, ktorí majú rovnaký počet hlasov. Pán predsedajúci, skončil som, otvorte, prosím, rozpravu.
Zelník, Štefan, poslanec NR SR (2011-10-11):
Ďakujem pekne za slovo. Vážená pani premiérka, s obľubou používate spojenie, že prišla svetová hospodárska kríza. Ako keby to bolo to obdobie, keď to boli veľké dažde a prišla tisícročná voda, za ktorú nikto nemohol. A tu predsa vieme presne pomenovať, kto túto hospodársku krízu spôsobil. Boli to konkrétni ľudia, boli to americké banky, ktoré klamali, ratingové agentúry, ktoré klamali a podvádzali. Väčšina z týchto ľudí, ktorí klamali, boli bohato nakoniec odmenení. Gréci takisto klamali pri vstupe do eurozóny. Gréci žili nad pomery, hoci svoje problémy mohli okamžite vyriešiť. Napríklad aj predajom neobývaných ostrovov. Teraz Gréci miesto toho, aby pracovali, aby dobehli ekonomický rast, štrajkujú. Gréci, ktorí dostávajú desaťnásobne vyššie dôchodky ako u nás na Slovensku, Gréci, ktorí majú päťnásobne vyššie platy ako na Slovensku. Ale nie Gréci sú zodpovední za to, čo sa deje, ale vy viníte tento parlament, viníte ľudí na Slovensku a hovoríte, že máme sa zohnúť, máme byť solidárni a máme na toto prispievať. Nesúhlasím s takýmto postupom.
I. Mikloš, podpredseda vlády a minister financií SR: (2005-03-16):
Návrh zákona schválila vláda na svojom rokovaní v novembri 2004 a ja vás žiadam o jeho schválenie. Ďakujem pekne.
M. Hort, podpredseda NR SR: (2007-10-23):
Nech sa páči, pán spravodajca, máte slovo.
Grendel, Gábor, podpredseda NR SR (2021-06-29):
Vážené panie poslankyne, vážení páni poslanci, otváram rokovanie 33. schôdze Národnej rady Slovenskej republiky, ktorá bola zvolaná podľa čl. 83 ods. 2 ústavy a § 17 ods. 2 zákona o rokovacom poriadku na žiadosť skupiny 34 poslancov Národnej rady. Prosím, aby sme sa prezentovali a zistili, či sme schopní sa uznášať. (Prezentácia.) Prítomných 91 poslancov. Konštatujem, že Národná rada je uznášaniaschopná. Na 33. schôdzi budú overovateľmi poslanci Peter Dobeš a Eduard Kočiš, náhradníkmi budú poslanci Viera Leščáková, Jozef Habánik. O ospravedlnenie svojej neúčasti požiadali páni poslanci Ňarjaš a Žiga. A o ospravedlnenie neúčasti z dôvodu práceneschopnosti požiadali poslanci Bubnár a Kerekréti. Poslanci v žiadosti o zvolanie schôdze navrhujú na tejto schôdzi prerokovať jeden bod, ktorý je uvedený v pozvánke, je to tlač 608, návrh na prijatie uznesenia Národnej rady Slovenskej republiky k štátnej korupcii. Podaný návrh bol podľa § 17 ods. 3 zákona o rokovacom poriadku rozhodnutím č. 624 pridelený na prerokovanie príslušným výborom s tým, že ako gestorský výbor bol určený výbor pre hospodárske záležitosti. Taktiež bol zaslaný vláde na zaujatie stanoviska. (Bod programu: Návrh skupiny poslancov Národnej rady Slovenskej republiky na prijatie uznesenia Národnej rady Slovenskej republiky k štátnej korupcii , tlač 608.) Teraz dávam hlasovať o návrhu programu 33. schôdze Národnej rady . Prezentujme sa a hlasujme. (Hlasovanie.) Prítomných 125 poslancov, za 49, proti 32, zdržalo sa 44, hlasovali všetci prítomní. Konštatujem, že sme neschválili program 33. schôdze Národnej rady. Vyhlasujem 33. schôdzu za skončenú s tým, že o 30 minút bude otvorené rokovanie 34. schôdze, ktorá bola zvolaná na žiadosť skupiny poslancov. (Rokovanie 33. schôdze NR SR sa skončilo o 19.24 hodine.) (Po skončení rokovania 33. schôdze NR SR a po prestávke sa začalo rokovanie 34. schôdze NR SR.) Poznámka: V súvislosti s celosvetovou pandémiou nového koronavírusu COVID-19 počas rokovania NR SR všetci účastníci (t. j. poslanci NR SR, člen vlády SR) mali povinnosť mať na tvári respirátor typu FFP2 a po vstupe do rokovacej sály boli povinní ošetriť si ruky dezinfekčným prostriedkom umiestneným pri dverách. (Vyhláška Úradu verejného zdravotníctva Slovenskej republiky č. 111 z 11. 03. 2021. Rozhodnutie Úradu verejného zdravotníctva Slovenskej republiky č. OLP/2680/2020 zo 17. 03. 2020.)
Vančo, Branislav, poslanec NR SR (2023-12-13):
Ďakujem, pán predsedajúci, za slovo a tak isto veľmi pekne ďakujem kolegovi Michalovi Sabovi, že nasvietil tú dôležitú tému energetickej chudoby, ktorú táto vláda nerieši a vyzerá to, že ani nebude, nebude riešiť. Mňa by to naozaj zaujímalo, že dokedy budeme, budú vlády na Slovensku riešiť problémy buď tým, že bezhlavo nalievajú peniaze, rozhadzujú peniaze, alebo zúfalo škrtajú, čo sa strieda a opakuje, točíme sa stále, stále v kruhu. Napriek tomu, že máme množstvo dát k dispozícii, teda štát má množstvo dát, ale nie je schopný, nie je schopný ich nejakým spôsobom použiť tak, aby sa peniaze z verejných zdrojov používali efektívne a mňa by naozaj zaujímalo, že či minister financií má nejaký plán v tomto, pretože on prvý teda by mal s týmto, s týmto začať, je to v jeho popise práce. A naozaj by ma to zaujímalo a bol by som rád, keby, keby v nejakom svojom nasledujúcom vystúpení sa toho dotkol, pretože pokiaľ to neurobíme, tak naozaj nebudeme môcť pomáhať tým, ktorí to potrebujú a budeme stále pomáhať aj tým, ktorí to nepotrebujú a ktorí to, ktorí majú peňazí dosť, ktorých sa ani energetická kríza nedotkne a, a týmto ľuďom sa tak isto všetci nakoniec skladáme, pretože, pretože potom zase príde to škrtanie, ktoré sa zase dotkne najviac tých, tých najchudobnejších... (Prerušenie vystúpenia časomerom.)
Pčolinský, Peter, podpredseda NR SR (2023-03-16):
Ďakujem, pán premiér. Pokračujeme odpoveďami členov vlády na otázky poslancov. Prvá otázka je od poslankyne Zity Pleštinskej na dočasne povereného podpredsedu vlády Štefana Holého a znie, pani poslankyňa je tu: „Koľko obcí na Slovensku má schválenú územnoplánovaciu dokumentáciu? Ako postupuje príprava na elektronizáciu údajov o území nových územnoplánovacích dokumentácií v jednej forme?“ Odpovedať bude pán minister pôdohospodárstva Samuel Vlčan, nech sa páči, pán minister.
Žiga, Peter, podpredseda NR SR (2024-06-13):
Na vaše vystúpenie jedna faktická poznámka. Pán poslanec Kalivoda.
Bugár, Béla, podpredseda NR SR (2018-05-24):
Ďalej v rozprave vystúpi pani poslankyňa Milanová, nech sa páči.
P. Paška, predseda NR SR: (2006-12-12):
Pán poslanec Novotný, nech sa páči, ako ďalší v rozprave.
M. Hort, podpredseda NR SR: (2007-10-19):
Reagovať na faktickú poznámku chce pán poslanec Minárik. Nech sa páči.
Ďuriš Nicholsonová, Lucia, podpredsedníčka NR SR (2018-12-03):
Pán poslanec Hrnko, prihlásili ste sa s faktickou poznámkou. Vy ste sa zrušili s faktickou, prihlásili ste sa s procedurálnym. Dobre, takže vzdávate sa slova, inými slovami? Dobre. V rozprave teraz vystúpi pán poslanec Baláž, nech sa páči.
Podmanický, Ján, poslanec NR SR (2016-09-23):
Pán poslanec, spomínali ste ma, takže krátko na vás zareagujem. Ja sa tu nechcem s vami predháňať v tom, kto má nejaké väčšie morálne právo alebo väčší morálny kredit, aby súdil iných. Ja som hovoril v prípade pána Suchánka len o tom, že ak on vo svojom vystúpení vyzval k odstúpeniu ministra vnútra zo svojej pozície, tak práve on to nemá morálne právo hovoriť, nakoľko je podozrivý z toho, že bol vo výberovej komisii pri výbere cétečka, v ktorom vyhrala ponuka s najvyššou cenou, s cenou vyššou o viac ako 250-tisíc euro od druhého uchádzača. Navyše s ponukou, ktorá bola podvodná. Keď sa na to prišlo a chceli túto ponuku firmy Siemens vylúčiť, tak on bojoval za to, aby táto spoločnosť zostala v hre. Je dôvodne podozrivý, že ovplyvňoval verejné obstarávanie pri nákupe CT prístroja. Získal ocenenie „Biela vrana“, ktoré bolo získané podvodom, na základe toho sa stal poslancom Národnej rady, teda zrejme tiež podvodom. Takýto človek, asi uznáte, pán poslanec Viskupič, nemá právo vyzývať hocikoho iného, aby odstúpil zo svojej pozície. Ja som chcel povedať len toľko.
Miškov, Juraj, poslanec NR SR (2012-09-18):
Čakám na tie dve minúty. Ďakujem veľmi pekne. Vážený pán poslanec Chren Martin, ďakujem ti veľmi pekne za tvoj odborný, analytický a hlavne komplexný výklad problematiky, ktorá sa týka tohto návrhu zákona. Vo mne to opäť len upevnilo presvedčenie, že vláda Roberta Fica predkladá do parlamentu ďalšie zákony, ktoré výrazným spôsobom poškodzujú podnikateľské prostredie. Za štyri mesiace stihla prijať štrnásť takýchto zákonov. Ja som napočítal v programe tejto schôdze ďalších päť vládnych zákonov, či je to teda spomínaný zákon, o ktorom práve beží rozprava, alebo zákon o advokácii, kde som konkrétne pomenoval problematické body. Potom ďalej je to zákon, ktorým sa zavádzajú opäť koncesionárske poplatky aj pre firmy, čo je čistá daň, výpalné voči firmám, návrh zákona o správnych poplatkoch, návrh zákona o spotrebnej dani z tabakových výrobkov a takisto aj jeden poslanecký návrh pani podpredsedníčky Zmajkovičovej, ktorý kompletne zlikviduje celú jednu oblasť podnikania. K tomu ešte samostatne vystúpim. Nuž myslím si, že vláda Roberta Fica sa rozhodla vyhlásiť vojnu slovenskej ekonomike a organizuje teroristické útoky voči firmám, ktoré podnikajú na Slovensku. Namiesto toho, aby urobila kroky, ktoré budú smerovať k naštartovaniu hospodárskeho rastu napríklad znížením korporátnych daní, ako to už robia napríklad aj Švédi, ktorí boli donedávna vaším veľkým socialistickým vzorom, tak sme sa dočkali alebo dočkáme sa budúci rok iba zvyšovania daní, zvyšovania odvodov a ďalšieho zhoršovania podnikateľského prostredia. Slovensko definitívne skončí na konci v rebríčku... (Prerušenie vystúpenia časomerom.)
Blanár, Juraj, podpredseda NR SR (2020-12-08):
Ďakujem. Otváram rozpravu. Písomne som dostal pred otvorením tohto bodu dve prihlášky, a to pán poslanec Marek Šefčík a pani poslankyňa Lucia Drábiková. Takže udeľujem ako prvému slovo pánovi poslancovi Šefčíkovi, nech sa páči.
P. Paška, predseda NR SR: (2009-06-18):
(Hlasovanie.) 130 prítomných, 4 boli za, 66 proti, 60 sa zdržalo. Tento bod sme neschválili.
Blanár, Juraj, podpredseda NR SR (2021-11-10):
Teraz o slovo požiadal v zmysle rokovacieho poriadku pán navrhovateľ, potom po ňom vystúpi pani poslankyňa Kavecká. Nech sa páči, pán navrhovateľ.
Blanár, Juraj, podpredseda NR SR (2022-10-19):
Pán poslanec, môžem vás na chvíľočku prerušiť?
Paška, Pavol, predseda NR SR (2013-03-22):
Pani poslankyňa Mezenská ako posledná do rozpravy.
Podmanický, Ján, poslanec NR SR (2012-10-25):
Hlasujeme o piatom návrhu pána poslanca, piatom bode návrhu pána poslanca Mihála.
M. Číž, podpredseda NR SR: (2008-09-17):
Vážené kolegyne, kolegovia, prerušujem rokovanie o tomto bode programu. Teraz nasleduje prvé čítanie o návrhu poslankyne Národnej rady Slovenskej republiky Ivety Radičovej na vydanie zákona, ktorým sa mení a dopĺňa zákon č. 280/2002 Z. z. o rodičovskom príspevku v znení neskorších predpisov . Parlamentná tlač má číslo 756. Návrh na pridelenie je v rozhodnutí predsedu č. 773. Pani poslankyňa Radičová, máte slovo a uveďte vami predložený návrh zákona.
P. Hrušovský, podpredseda NR SR: (2002-05-29):
Teraz prosím pána poslanca Kresáka, ktorého poveril gestorský ústavnoprávny výbor, aby informoval Národnú radu o spôsobe prerokúvania návrhu skupiny poslancov Národnej rady Slovenskej republiky na vydanie ústavného zákona, ktorým sa dopĺňa Ústava Slovenskej republiky č. 460/1992 Zb. v znení neskorších zmien a doplnkov vykonaných ústavnými zákonmi , ktorý prerokúvame ako tlač 1370. Pán poslanec Kresák.
M. Číž, podpredseda NR SR: (2008-09-12):
Slovo má pán poslanec Rafael Rafaj.
Blanár, Juraj, podpredseda NR SR (2022-05-11):
Pán poslanec Mazurek s faktickou poznámkou.
Lehotský, Tomáš, poslanec NR SR (2021-11-12):
Prosím, dajte hlasovať o návrhu zákona ako o celku s prijatými pozmeňujúcimi návrhmi. Gestorský výbor nezasadal k tomuto návrhu.
Sárközy, Irén, poslankyňa NR SR (2018-10-24):
Pán predsedajúci, teraz budeme hlasovať o bode 5, ktorý má odporúčanie gestorského výboru schváliť. Dovoľujem si však upozorniť, že v rozprave bol podaný pozmeňujúci návrh, ktorý rieši danú problematiku komplexnejšie.
Blaha, Ľuboš, podpredseda NR SR (2023-12-18):
Pán poslanec... (doznievanie potlesku), s procedurálnym návrhom sa prihlásil pán poslanec Zdenko Svoboda. Á, tak to bol omyl, v poriadku, takže ideme ďalej. Pán poslanec Branislav Škripek.
Grendel, Gábor, poslanec NR SR (2019-01-30):
Ďakujem za slovo. Ja teda plynule naviažem faktickou poznámkou svojimi otázkami, a tým pádom už nevystúpim v rozprave. Moja otázka, takisto som tú otázku kládol už včera, ale teda pánovi Rašimu, ktorý, samozrejme, na to nemohol odpovedať, moja otázka je teda, neodďaľuje sa iba brexit, ale odďaľuje sa aj vaše rozhodnutie, pani ministerka, o ďalšom pôsobení pána Gašpara vo funkcii odborníka ústavného činiteľa. Takže chcem sa opýtať, či je podľa vás únosné a v poriadku, že zostáva vo svojej funkcii, a či je podľa vás v poriadku, že pán Vorobjov zostal vo svojej funkcii riaditeľa spravodajskej jednotky finančnej polície, pretože to je jedna z najcitlivejších útvarov Policajného zboru a faktom je, že pán Vorobjov lustroval informácie o pánovi Kuciakovi, vypovedal tak pred vyšetrovateľom a pravdepodobne na to neexistuje žiaden podnet alebo trestné oznámenie, alebo nejaký kvalifikovaný dokument, prečo tak urobil. Čiže ak platí, že lustroval, tak podľa mňa nemá v tejto pozícii ďalej čo robiť. Už teraz bez ohľadu na to, či to robil na pokyn pána Gašpara, alebo nerobil na pokyn pána Gašpara.
Maďarič, Marek, poslanec NR SR (2011-09-13):
Pán minister, ja síce neviem, v čom bolo vystúpenie Roberta Fica kruto cynické, ale vaše vystúpenie bolo kruto perfídne. Vy ste človek, ktorý nepremešká pomaly jedinú príležitosť, aby nepodrazil svoju kolegyňu, podpredsedníčku strany a premiérku, ale úplne suverénne sa dnes postavíte na jej obhajobu. To je krutá perfídnosť. Je to, myslím si, celkom vhodné aj na nejakú prípadovú štúdiu. Ale spôsobom, akým ste to hovorili, takým, celkom takým nadľahčeným a v dobrej nálade, si myslím, že vám trošku narástli krídla, keď vás koaličný poslanec Muránsky už dnes pasoval do pozície premiéra. Pozrite si to na „aktualne.sk“. Myslím si, že ste nabrali opäť tú vašu obvyklú dobrú náladu, takže pokračujte v tom. Ale naozaj nemyslím si, že by sa pani premiérka mohla dobre cítiť vo chvíli, keď vy ju práve obhajujete. (Potlesk.)
Glváč, Martin, podpredseda NR SR (2017-06-19):
Ďakujem. Otváram rozpravu. Do rozpravy som dostal dve písomné prihlášky. Za klub MOST – HÍD pán poslanec Péter Vörös a potom pani poslankyňa Zuzana Zimenová. Nech sa páči, pán poslanec.